ΓΡΑΠΤΗ ΕΡΩΤΗΣΗ E-1640/02

υποβολή: Alexander de Roo (Verts/ALE) προς την Επιτροπή

(10 Ιουνίου 2002)

Θέμα: Σημαντικό μερίδιο της αγοράς στη Liberty Media, μετά από ενδεχόμενη εξαγορά της Casema στις Κάτω Χώρες

Κατέστη πρόσφατα γνωστό ότι η επιχείρηση France Telecom βρίσκεται σε αποκλειστική διαπραγμάτευση με τον αμερικανικό γίγαντα του καλωδίου Liberty Media σχετικά με την εξαγορά της Casema, ολλανδικής θυγατρικής της FT Με 1,3 εκατομμύρια συνδέσεις, η Casema κατέχει τη θέση του τρίτου προμηθευτή καλωδιακών διαύλων στις Κάτω Χώρες. Σε περίπτωση που η Liberty Media εξαγοράσει την Casema, η συμμετοχή της πρώτης στην ολλανδική αγορά καλωδιακής τηλεόρασης θα ανέλθει περίπου στα 60 %, δεδομένου ότι κατέχει ήδη δεσπόζουσα θέση στην πρώτη ολλανδική επιχείρηση καλωδιακής σύνδεσης, την UPC (2,2 εκατομμύρια συνδέσεις).

Η Liberty Media έχει επίσης συμφέροντα σε πολλούς προμηθευτές τηλεοπτικών προγραμμάτων και ως εκ τούτου η επιχείρηση αυτή θα μπορούσε να εκμεταλλευθεί ένα ενδεχομένως σημαντικό μερίδιο της αγοράς καλωδιακής τηλεόρασης προς το συμφέρον των εν λόγω προμηθευτών. Διαπιστώνεται ήδη ότι πολλά τηλεοπτικά κανάλια αντιμετωπίζουν δυσκολίες προκειμένου να διαπραγματευθούν τη μετάδοση των προγραμμάτων τους και φοβούνται την εγκατάσταση άνισων όρων ανταγωνισμού για μια θέση στην αγορά καλωδιακής τηλεόρασης.

Εν ολίγοις, η Liberty Media απειλεί να επαναλάβει στην Ευρώπη ό,τι έκανε προηγουμένως στις Ηνωμένες Πολιτείες: στη δεκαετία του '70 η εταιρεία αυτή είχε αγοράσει προμηθευτές που αντιμετώπιζαν δυσκολίες, κατακτώντας έτσι μονοπωλιακή θέση. Κατά το περελθόν, στη Γερμανία, ο αρμόδιος για θέματα ανταγωνισμού φορέας (Kartellamt) είχε εμποδίσει την Liberty να αποκτήσειπερβολικά σημαντική θέση στη γερμανική αγορά καλωδιακής τηλεόρασης και κατά συνέπεια θα πρέπει να αναμένουμε ότι στις Κάτω χώρες, ο ομόλογός του Opta προτίθεται αναμφισβήτητα να εξετάσει με αυστηρό μάτι τα σχέδια εξαγοράς.

Πάντως, είναι καιρός για την Ευρώπη να εγκύψει ενδελεχώς στο πρόβλημα αυτό.

1. Είναι σε θέση να αναφέρει η Επιτροπή με ποιον τρόπο θα μπορέσει στο μέλλον να εξασφαλίσει τη λειτουργία ενόςγιούς ανταγωνισμού στην ευρωπαϊκή αγορά καλωδιακώνπηρεσιών·

2. Ποια είναι η θέση της Επιτροπής έναντι της εμφάνισης μη ευρωπαίων προμηθευτών στον τομέα αυτόν, όπως λόγου χάριν της αμερικανικής Liberty Media, και του ενδεχομένου να κατακτήσουν σημαντικό μερίδιο της αγοράς σε ορισμένα κράτη μέλη·

3. Κρίνει η Επιτροπή ότι ένα μερίδιο αγοράς της τάξης του 60 % είναι ασυμβίβαστο με την κοινοτική νομοθεσία· Εάν ναι, είναι διατεθειμένη η Επιτροπή να επέμβει ενώπιον των ολλανδικών αρχών·

Απάντηση του κ. Monti εξ ονόματος της Επιτροπής

(18 Ιουλίου 2002)

1. Η Επιτροπή θα συνεχίσει να εφαρμόζει τους κοινοτικούς κανόνες ανταγωνισμού, ειδικότερα τα άρθρα 81 και 82 της συνθήκης ΕΚ, καθώς και τον κανονισμό για τις συγκεντρώσεις(1), στις ευρωπαϊκές αγορές καλωδιακών και συναφώνπηρεσιών. Οι στόχοι των κοινοτικών κανόνων ανταγωνισμού είναι να εξασφαλίζουν ευρύτερη επιλογή στον καταναλωτή, τεχνολογική καινοτομία και ανταγωνιστικές τιμές.

2. Η Επιτροπή χαιρετίζει την εμφάνιση ισχυρών φορέων εκμετάλλευσης καλωδιακής τηλεόρασης λόγω των πλεονεκτημάτων που απορρέουν από τον μεγαλύτερο ανταγωνισμό στην τοπική αγορά πρόσβασης. Εντούτοις, στις περιπτώσεις που οι φορείς εκμετάλλευσης αποκτούν δεσπόζουσα θέση και έχουν κάθετη ολοκλήρωση, δηλ. παράγουν επίσης πολυμέσα, η Επιτροπή παρακολουθεί προσεκτικά ώστε να μη δημιουργούνται διακρίσεις και να μην περιορίζεται η πρόσβαση στο περιεχόμενο. Από αυτή την άποψη, η Επιτροπή πρέπει να εφαρμόζει την κοινοτική νομοθεσία περί ανταγωνισμού ανεξάρτητα από την εθνικότητα ή την προέλευση των ενεχόμενων εταιριών.

3. Στον έλεγχο συγκεντρώσεων δενπάρχει επικάλυψη αρμοδιοτήτων. Ανάλογα με τα ειδικά όρια κύκλου εργασιών, αρμόδια για να κρίνει τη συγκέντρωση είναι είτε η εθνική αρχή ανταγωνισμού είτε η Επιτροπή.

Μέχρι σήμερα, η Επιτροπή δεν έχει λάβει κοινοποίηση της συγκέντρωσης.

(1) Κανονισμός αριθ. (ΕΟΚ) 4064/89 του Συμβουλίου της 21ης Δεκεμβρίου 1989 για τον έλεγχο των συγκεντρώσεων μεταξύ των επιχειρήσεων, ΕΕ L 395 της 30.12.1989.